KINNITATUD juhatuse korraldusega 21.09.2021

**ISIKUANDMETE TÖÖTLEMISE PÕHIMÕTTED RÄNILINNA PEREARSTIKESKUSES**

**SISSEJUHATUS**Ränilinna perearstikeskus OÜ, registrikood 16140460, aadress Riia tn 142, 50411 Tartu linn, edaspidi „PAK“ on tervishoiuasutus, mille põhikirjajärgseks tegevuseks on esmatasandi (pere)arstiabi osutamine, millega kaasneb isikuandmete ja eriliigiliste andmete (terviseandmed) ulatuslik volitatud töötlemine.

**PÕHIMÕTTED**  määravad kindlaks selle, kuidas PAK-s võib patsiendile ja kliendile tervishoiuteenuse osutamise raames patsiendi, kliendi või kolmanda isiku andmeid töödelda ning annavad teavet isikundmete kasutamisega seotud olulistes küsimustes.   
PAK on avaldanud põhimõtted oma kodulehel, mistõttu on PAK-l õigus eeldada, et patsiendid, kliendid ja kolmandad isikud on isikuandmete töötlemise põhimõtetest teadlikud. PAK administratiivalale sisenenud isik saab isikuandmete töötlemise põhimõtetega soovi korral tutvuda PAK registratuuris.    
  
**EESMÄRK**  
Käesolev isikuandmete töötlemise tingimuste dokument kirjeldab isikuandmete töötlemise põhimõtteid PAK-s kooskõlas: - Euroopa Liidu isikuandmete kaitse üldmäärusega (GDPR, IKÜM), - Isikuandmete kaitse seadusega (IKS);

**KASUTATAVAD MÕISTED**  
GDPR - Euroopa Liidu isikuandmete kaitse üldmäärus on Euroopa Parlamendi ja nõukogu määrus füüsiliste isikute kaitse kohta isikuandmete töötlemisel ja selliste andmete vaba liikumise kohta.  
Isikuandmete kaitse seadus sätestab normid Euroopa Parlamendi ja nõukogu määruse (EL) 2016/679 rakendamiseks, et reguleerida füüsiliste isikute kaitset isikuandmete töötlemise. Isikuandmed on teave inimese ehk füüsilise isiku (andmesubjekti) kohta, millega teda saab otse või kaude tuvastada: nimi, isikukood, asukohateave, võrguidentifikaatorid (tunnused, mis sidevõrgus aitavad viia konkreetse isikuni), samuti füüsilised, geneetilised, vaimsed, majanduslikud, kultuurilised ja mistahes muud tuvastamist võimaldavad tunnused ja nende kombinatsioonid. Eriliiki isikuandmed on andmed, millest ilmneb rassiline või etniline päritolu, poliitilised vaated, usulised või filosoofilised veendumused või ametiühingusse kuulumine, geneetilised andmed, isiku kordumatuks tuvastamiseks kasutatavad biomeetrilised andmed, terviseandmed ja andmeid seksuaalelu ja seksuaalse sättumuse kohta. Andmesubjekt on füüsiline isik, kelle isikuandmeid PAK töötleb.  
Isikuandmete töötlemine on isikuandmete või nende kogumitega tehtav automatiseeritud või  
automatiseerimata toiming või toimingute kogum, nagu kogumine, dokumenteerimine,  
korrastamine, struktureerimine, säilitamine, kohandamine ja muutmine, päringute tegemine,  
lugemine, kasutamine, edastamise, levitamise või muul moel kättesaadavaks tegemise teel  
avalikustamine, ühitamine või ühendamine, piiramine, kustutamine või hävitamine. Isikuandmete vastutav töötleja on see ettevõte/asutus, kes määrab kindlaks isikuandmete töötluse eesmärgid ja vahendid. Volitatud töötleja on see, kes vastutava töötleja nimel ja ülesandel isikuandmeid töötleb. Vastuvõtja on iga isik või asutus, kellele isikuandmeid avaldatakse. Patsient on inimene, kellele PAK osutab tervishoiuteenust või kes on avaldanud soovi, et PAK osutaks talle tervishoiuteenust. Tervishoiuteenuse osutaja on nii tervishoiutöötaja kui ka tervishoiuteenust osutav juriidiline isik ehk PAK. Tervishoiuteenus on tervishoiutöötaja tegevus haiguse, vigastuse või mürgistuse ennetamiseks, diagnoosimiseks ja raviks eesmärgiga leevendada patsiendi vaevusi, hoida ära tema seisundi halvenemist või haiguse ägenemist ning taastada ja hoida tervist. Tervishoiuasutus on PAK hooned, milles osutatakse tervishoiuteenust. "Kehtiv õigus" hõlmab kõiki kehtivaid Euroopa Liidu õigusakte ning kõiki kehtivaid Eesti Vabariigi õigusakte, sealhulgas GDPR-i riigisiseseks rakenduseks vastuvõetud õigusakte.

**1. ÜLDSÄTTED**  
Isikuandmete töötlemise tingimused ja isikuandmete töötlemise üldpõhimõtteid   
1.1. Isikuandmete töötlemise tingimused kohalduvad isikutele, kes pöörduvad PAK-esse tervishoiuteenuse saamiseks ja/või muul eesmärgil, näiteks mõne taotluse, ettepaneku või kirja saatmisel, kellegi patsiendi kontaktisikuks olemisel ja mul viisil.   
1.2. PAK tagab oma patsientide ja teiste andmesubjektide isikuandmete turvalise töötlemise kooskõlas kehtiva õigusega. 1.3. Kõige olulisemad õigusaktid, millest PAK isikuandmete töötlemisel lähtub on tervishoiuteenuste korraldamise seadus, ravikindlustuse seadus, ravimiseadus, töötervishoiu ja tööohutuse seadus, võlaõigusseadus, avaliku teabe seadus ja GDPR-st tulenevad õigusaktid isikuandmete kaitseks.

**2. ISIKUANDMED JA NENDE JAOTUMINE**

2.1. Isikuandmed on igasugune teave otseselt või kaudselt tuvastatud või tuvastatava füüsilise isiku (ehk andmesubjekti) kohta (nimi, isikukood, asukohateave, võrguidentifikaator, füüsilise isiku ühe või mitme füüsilise, füsioloogilise, geneetilise, vaimse, majandusliku, kultuurilise või sotsiaalse tunnuse põhjal

2.2. PAK on andmed grupeeritud järgmiselt:

Põhiandmed - kuhu kuuluvad: ees- ja perekonnanimi, isikukood, isikut tõendava dokumendi ( pass, ID-kaart) number ja muu sellega seotud info, aadress, e-posti aadress, tellitud teenuste või toodete info ja sellega seotud staatiline IP-aadress, domeeninimi või seadme seerianumber, arveldusinfo jms. Andmed saadakse isikult endalt läbi teenuste kasutamiseSideandmed on elektroonilise side seaduse alusel osutatavate teenuste kasutamisel tekkivad andmed, mida PAK töötleb side edastamise eesmärgil.   
Asukoha andmed on teenuse kasutamisel tekkivad andmed teenuse osutamise asukoha kohta. Sõnumisisu on igasugune kahe isiku vahel elektroonilise side teenust kasutades toimunud suhtlus, näiteks telefonikõnede ja e-kirjade sisu. Kui patsient, klient või kolmas isik pöördub sidevahendite kaudu PAK poole, on PAK-l õigus kasutada ja salvestada sõnumisisuks olnud andmeid eesmärgipäraselt (sündmuse tõendamiseks, teeninduskvaliteedi tagamiseks jms). Eriliigilised isikuandmed, eelkõige terviseandmed, mida PAK töötleb suures ulatuses tervishoiuteenuse osutamise eesmärgil.

**3. ISIKUANDMETE TÖÖTLEMISE EESMÄRK**  
3.1. PAK töötleb isikuandmeid üksnes kindlaksmääratud eesmärkidel kehtiva õiguse alusel.  
3.2. Kõik isikud, kes pöörduvad PAK-sse tervishoiuteenuse saamiseks, peavad olema teadlikud, et PAK-s töödeldakse nende isikuandmeid tervishoiuteenuse osutamise eesmärgil tervishoiuteenuste korraldamise seaduse või võlaõigusseaduse pt 41 alusel. 3.3. Tervishoiuteenuse osutamise leping loetakse PAK-e ja patsiendi vahel sõlmituks patsiendile ambulatoorse tervishoiuteenuse osutamise aja broneerimisega PAK-s või broneeringu puudumisel teenuse osutamise alustamisega.   
3.4. Kooskõlas osutatud konkreetsete tervishoiuteenuste eesmärgiga töödeldakse patsiendi isikuandmeid isiku tuvastamiseks (nimi ja isikukood) ning tervishoiuteenuse osutamiseks (vajalikud terviseandmed). Terviseandmete koosseis, mida konkreetsel juhul töödeldakse, sõltub osutatavast tervishoiuteenusest. Tervishoiuteenuse osutamisel võidakse töödelda ka isiku kontaktandmeid ja pangakonto andmeid osutatud tervishoiuteenuse arveldamise eesmärgil.  
3.5. Patsiendid, kes vajavad kontaktisikut, peavad arvestama, et PAK-s võidakse töödelda ka kontaktisiku isikuandmeid patsiendiga seotud teabe edastamiseks eeldusel, et patsiendil on olemas kontaktisiku nõusolek. PAK lähtub patsientide andmete väljastamisel Eesti ja Euroopa Liidu õigusaktidest ja kohustub andmeid väljastama julgeoleku- ja jälitusasutustele, sh politseile, kohtule, häirekeskusele (112).   
3.6. Isikud, kes pöörduvad PAK-sse muu teenuse kui tervishoiuteenuse saamiseks, peavad arvestama, et nende isikuandmeid töödeldakse kooskõlas isiku poolt tellitud teenuse osutamise eesmärgiga.   
3.7. Muu teenuse osutamise eesmärgil sõlmitud lepingu korral töödeldakse Tellija isikuandmeid kindlaksmääratud eesmärkidel ja ulatuses. Isikul on õigus tema isikuandmete töötlemiseks antud nõusolek igal ajal tagasi võtta.

**4. ISIKUANDMETE ANDMEKAITSE POLIITIKA**

4.1. PAK andmekaitsepoliitika lähtekohtadeks on PAK põhikirjalised eesmärgid ja ülesanded, Eestis ja Euroopa Liidus kehtivad andmete töötlemist reguleerivad õigusaktid, mille täitmisel lähtutakse järgmistest põhimõtetest - turvalisus, ratsionaalsus ja privaatsus.

4.2. Turvalisus tagatakse organisatsiooniliste, füüsiliste ja infotehnoloogiliste turvameetmete rakendamisega vältimaks volitamata juurdepääsu andmetele.

4.3. Isikuandmete kaitseks ja turvariskide minimeerimiseks vajalike füüsiliste, infotehniliste ja organisatsiooniliste meetmete mõjuhinnang on kinnitatud PAK juhatuse korraldusega 20.09.2021. 4.3. Töötlemisega seotud riske hinnatakse regulaarselt ning vastavalt vajadusele võetakse kasutusele meetmed riskide ohjeks. 4.4. Ratsionaalsus on tegutsemine vastavalt isikuandmete töötlemise põhimõtetele, mis tähendab, et andmeid töödeldakse seaduslikult, õiglaselt ja läbipaistvalt. Igasuguseks isikuandmete töötlemiseks peab olema alus, kindlaksmääratud eesmärk ja selgus, et isikuandmete töötlemine toimub kooskõlas järgmiste põhimõtetega: - seaduslikkus - igasuguseks isikuandmete töötlemiseks peab olema alus; - eesmärgipärasus – andmete töötlemiseks peab olema eesmärk, milleks andmeid vajatakse; - minimaalsus – andmeid kogutakse kooskõlas eesmärgi täitmise vajadusega, mitte rohkem; - õigsus ehk andmekvaliteet – andmed peavad olema eesmärgi saavutamiseks asja- ja ajakohased; - säilitamistähtaeg – tulenevalt eesmärgist tuleneb ka säilitamistähtaeg; - turvalisus – andmeid hoitakse ja töödeldakse turvaliselt; - vastutus ja läbipaistvus – andmetöötleja vastutab andmete töötlemise põhimõtete järgimise eest ning andmetöötlus peab olema andmesubjekti jaoks läbipaistev. 4.5. Privaatsuse all mõistab PAK patsiendi, kliendi või kolmanda isiku vajadust kindlustunde järgi ning austab kindlustunde vajadust.

4.6. Poliitika elluviimise vastutus on juhatusel, kelle ülesanne on tagada, et poliitika on nõuetekohaselt rakendatud, töötajad oleksid sellega kursis ja järgiksid seda.   
4.7. PAK töötajad on individuaalselt vastutavad käesoleva poliitikaga tutvumise, sellest arusaamise ja järgimise eest.

**5. ISIKUANDMETE EDASTAMINE JA VOLITATUD TÖÖTLEJATE KASUTAMINE**  
5.1. Tervishoiuteenuse osutamine toimub üksnes patsiendi nõusolekul. Patsiendi saabumisel PAK-sse ambulatoorsele tervishoiuteenusele võrdsustatakse patsiendi nõusolekuga tervishoiuteenuse osutamiseks.   
5.2. Piiratud teovõimega patsiendi puhul annab nõusoleku tema seaduslik esindaja. 5.3. Patsient võib terviseteenuse osutamiseks ja sellega seotud isikuandmete töötlemiseks antud nõusoleku igal ajal tagasi võtta, mis tähendab, et tervishoiuteenuse osutaja vormistab sellekohase avalduse kirjalikku taasesitamist võimaldavas vormis. 5.4. PAK ei väljasta patsiendi isikuandmeid kolmandatele isikutele, välja arvatud selleks kehtiva õiguse alusel seaduslikku õigust omavatele instantsidele. 5.5. PAK-l on kehtiva õiguse alusel õigus kasutada isikuandmete töötlemisel volitatud töötlejaid, kes võivad piiratud juhtudel isikuandmeid töödelda ja kellega on sõlmitud konfidentsiaalsuskohustust sätestav koostööleping ja kes töötlevad isikuandmeid kooskõlas käesolevate isikuandmete töötlemise põhimõtetega ja kehtiva õigusega.   
5.6. Volitatud töötleja töötleb isikuandmeid ainult vastutava töötleja nimel. 5.7. Volitatud töötleja kohustused vastutava töötleja ees määratakse kindlaks lepinguga või muu õigusakti alusel. Lisaks konfidentsiaalsuskohustusele on lepingus sätestatud see, mida tehakse isikuandmetega pärast lepingu lõpetamist.    
5.8. PAK edastab andmeid järgmistele volitatud töötlejatele ja koostööpartneritele: Tervise ja Heaolu Infosüsteemide Keskus, Eesti Haigekassa, Retseptikeskus, SA Eesti Tervishoiu Pildipank ja AS Medisoft. 5.9. Isikuandmete töötlemise ülevaade.

|  |  |  |  |
| --- | --- | --- | --- |
|  | **Esmatasandi (pere)arstiabi osutamise -teenused** | **Töösuhe** | **Võlasuhe** |
| EESMÄRK | **Tervishoiuteenuste osutamine** | Töösuhte kohustuste ja õiguste täitmine | Võlasuhtest tulenevate kohustuste ja õiguste täitmine |
| ALUS | Seadus | Tööleping ja seadus | Tööettevõtu- või käsundusleping ja seadus |
| ALLIKAD | Patsiendi/kliendi esitatud teave, tervishoiuteenuse dokumendid, uuringute vastused, teised tervishoiuteenuse osutajad ja riiklikud andmekogud | Töötaja ja töösuhtesse kaasatud isikud ning riiklikud andmekogud | Lepingu täitmise toimingud ja riiklikud andmekogud, kui seadus näeb ette nende kasutamise |
| EDASTAMINE | Isikud, kellel on õigus patsiendi/kliendi isikuandmetele ja terviseandmetele seaduse, lepingu või isiku enda teadlikul nõusolekul | Riiklikud andmekogud ja seaduses ettenähtud institutsioonid | Lepingu täitmise toimingud ja riiklikud andmekogud, kui seadus näeb ette nende kasutamise |
| SÄILITAMINE | Tervishoiuteenuste korraldamise seaduses sätestatud tähtajal | Seaduses sätestatud tähtajal | Seaduses sätestatud tähtajal |

**6. ISIKUANDMETE SÄILITAMINE**  
6.1. PAK-s säilitatakse isikuandmeid lähtuvalt isikuandmete töötlemise eesmärgist tervishoiuteenuste korraldamisel või kehtivatest õigusaktidest, milleks on sotsiaalministri 18.09.2008 määrus nr 56 „Tervishoiuteenuse osutamise dokumenteerimise ning nende dokumentide säilitamise tingimused ja kord". 6.2. Raamatupidamisseaduse alusel säilitatakse raamatupidamislikke dokumente seitse aastat.  
6.3. Isikuga lepingu sõlmimiseks kogutud andmeid, mille pikem säilitamistähtaeg ei tulene  
kehtivast õigusest, säilitatakse üldreeglina seni, kuni neid on vaja seoses lepingu täitmisega või kuni viie aasta jooksul pärast lepingu lõppemist.

**7. ANDMESUBJEKTI ÕIGUSED**  
7.1. Igal isikul on olemas kõik andmesubjektile kehtivad õigused, st õigust tutvuda enda isikuandmetega, sh: juurdepääsuõigus - õigus igal ajal saada teavet selle kohta, milliseid isikuandmeid mis eesmärgil ja säilitustähtajal PAK-s töödeldakse. Andmetega tutvumiseks tuleb isikul enda isik nõuetekohaselt tuvastada ja esitada PAK-le avaldus e-posti aadressile info@raniperearstikeskus.ee   
õigus isikuandmete parandamisele - õigus taotleda oma isikuandmete täpsustamist või parandamist. Selleks tuleb esitada PAK-le vastavasisuline avaldus e-posti aadressile [info@raniperearstikeskus.ee](mailto:info@raniperearstikeskus.ee)   
õigus vastuväidete esitamisele - õigus esitada vastuväiteid isikut ennast puudutava isikuandmete õigustatud huvi alusel töötlemise toimingu suhtes. Vastavasisulise pöördumise esitamisel PAK kaalub õiguslikke huvisid ning võimalusel lõpetab kõnealuse andmetöötluse. Juhul, kui esineb asjaolusid, mis takistavad sellise õiguse kasutamist, antakse sellest andmesubjektile teada; õigus olla unustatud - teatud juhtudel on andmesubjektil õigus lasta oma isikuandmed kustutada, kui isikuandmete kasutamiseks puudub õiguslik alus või kui patsient kasutab oma õigust võtta isikuandmete töötlemiseks antud nõusolek tagasi. Tähtis on teada, et isikuandmete täielik kustutamine ei ole alati võimalik, näiteks lepingust või seadusest tulenevatel põhjustel; õigus andmete ülekantavusele - isikul on võimalik saada PAK-lt enda valdusesse masinloetaval kujul vaid endaga seotud isikuandmed. Õigus ülekandmisele rakendub eelkõige andmetele, mida PAK kasutab tervishoiuteenuse osutamiseks ja/või lepingu täitmiseks. PAK ei taga ega vastuta selle eest, kas teine teenusepakkuja, kelle poole saadud andmetega pöördute, on võimeline neid isikuandmeid vastu võtma;   
õigus esitada päring või kaebus - juhul, kui isikuandmete töötlemisel on rikutud isiku õigusi, on alati õigus pöörduda nõude või kaebusega kas PAK juhatuse, Andmekaitse Inspektsiooni või kohtu poole kirjalikus vormis digitaalselt allkirjastatud avaldusega.

**8. KONTAKT**Isikuandmete töötlemisega seotud küsimuste korral, samuti isikuandmete töötlemisega seotud  
taotluste esitamiseks, palun võtke ühendust Ränilinna perearstikeskus OÜ telefoni, e-posti või posti teel.   
**Kontaktinfo**Ränilinna perearstikeskus OÜ  
Reg. nr. 16140460  
Tartu maakond, Tartu linn, Riia tn 142, 50411Telefon: +372 58585545